b'\n_START_ARTICLE_\nTirolita\n_START_SECTION_\nCaracter\xc3\xadstiques\n_START_PARAGRAPH_\n\xc3\x89s un arsenat hidroxilat i hidratat de calci i coure amb anions addicionals de carbonat. A m\xc3\xa9s dels elements de la seva f\xc3\xb3rmula, Ca\xe2\x82\x82Cu\xe2\x82\x89(AsO\xe2\x82\x84)\xe2\x82\x84(CO\xe2\x82\x83)(OH)\xe2\x82\x88\xc2\xb711H\xe2\x82\x82O, sol portar com a impuresa sofre. No totes les "tirolites" poden contenir grups CO\xe2\x82\x83 i algunes poden ser id\xc3\xa8ntiques a la tangdanita (no cont\xc3\xa9 carbonat per\xc3\xb2 s\xc3\xad sulfat en el seu lloc), amb la qual est\xc3\xa0 estretament relacionada. La tirolita es pot confondre amb la theisita i la clara\xc3\xafta._NEWLINE_Cristal\xc2\xb7litza en el sistema monocl\xc3\xadnic. La clinotirolita va ser presentada sense l\'aprovaci\xc3\xb3 de la IMA perqu\xc3\xa8 els autors van pensar que era diferent de la tirolita (considerada llavors com a ortor\xc3\xb2mbica). Un dels politips de la tirolita sembla ser id\xc3\xa8ntic a la "clinotirolita", per la qual cosa encara no est\xc3\xa0 acceptada com a nova esp\xc3\xa8cie.\n_START_SECTION_\nFormaci\xc3\xb3 i jaciments\n_START_PARAGRAPH_\nEs tracta d\'un mineral secundari que es troba a les zones oxidades de dip\xc3\xb2sits de coure, t\xc3\xadpicament format per l\'alteraci\xc3\xb3 de la tennantita. Sol trobar-se associada a altres minerals com: auricalcita, cuprita, eritrita, limonita, tennantita, malaquita, atzurita, brochantita o crisocol\xc2\xb7la.'